ТЕХНИЧЕСКИ СПЕЦИФИКАЦИИ
в процедура на пряко договаряне за възлагане на обществена поръчка с предмет: 
„Приготвяне и доставка на готова храна за нуждите на "СБР-НК" ЕАД, филиал Банкя“
ВЪЗЛОЖИТЕЛ: „Специализирани болници за рехабилитация – Национален комплекс“ ЕАД

Описание на поръчката:
1. Доставка на готова храна за пациенти и дежурен персонал на „СБР-НК“ ЕАД, филиал Банкя.
Доставката на готова храна следва да се извършва ежедневно, два пъти дневно /обяд и вечеря със закуска за следващия ден/ с транспорт осигурен от Изпълнителя, отговарящ на санитарно – хигиенните изисквания за превоз на храни, в транспортни съдове по „Гастронорм“ или еквивалент /осигурени от Изпълнителя/, по вид и количество в зависимост от заявките и потребностите на Възложителя, съобразно нуждите и правилата за балансирано и рационално болнично хранене по утвърдени диети, съгласно „Сборник рецепти за диетични ястия“, издание Държавно издателство „Техника“ 1984 г., и изискванията на Наредба № 1 от 22.01.2018 г. на министъра на здравеопазването за физиологичните норми за хранене на населението.

1.2. Доставката на хляб и тестени изделия следва да е съпроводена със сертификат за годност и качество. Хлябът и тестените закуски задължително трябва да са пакетирани!
1.3. Храната трябва да отговаря на БДС или еквивалент, както и на Европейските стандарти, Закона за храните и Наредба № 1 от 26 януари 2016 г. на министъра на здравеопазването и министъра на земеделието и храните за хигиената на храните, да е добита или произведена съгласно утвърдените стандарти, да е придружени със сертификат за качество и с документ за произход и годност на производителя.

1.4. Методите, използвани за съхранение, обработка и доставка на храната, да не позволяват контаминирането с микроорганизми.

2. Изпълнителят следва да приготвя храна съобразно менютата в Приложение № 1 и Приложение № 2 към настоящите Технически спецификации.
3. Изпълнителят е длъжен да приготвя и доставя храна във вариант на меню между посочените в Приложение № 1 и Приложение № 2 към Техническите спецификации за съответния вид диета.

4. Доставената храна трябва да е топла и готова за директна консумация.
5. Възложителят е длъжен да прави своевременни заявки за вида и количеството храна за доставка, съобразно следния график:

· до 13 ч. на деня, предхождащ деня на доставка;
· за доставка на храна в неделя и понеделник – заявката следва да се извърши предишната седмица до 14 ч. в петък; 

· при възникнала необходимост от допълнителни количества готова храна, в деня  на доставката.

6. Изпълнителят следва да извършва доставка на готовата храна всеки календарен ден в следните часове:

· от 11.30 до 12.00 часа на обяд

· от 16.00 до 16.30 часа за вечеря и закуска на следващия ден.
Качеството на продуктите, които са необходими за приготвяне на ястията по диети, да отговарят на критериите за качество по БДС или еквивалентно и да се закупуват от производители с необходимите придружителни документи (сертификати, стокови разписки, фактури). При поискване от Възложителя, Изпълнителят е длъжен да му предостави съответните документи и сертификати за доказване качеството на храната и продуктите, необходими за нейното приготвяне.

Храната по диети да се приготвя чрез използване на висококачествени продукти, несъдържащи вредни за здравето примеси и добавки и съгласно изискванията на I-ви вариант на „Сборник рецепти за диетични ястия“, издание Държавно издателство „Техника“ 1984 г., при спазване грамажа на порциите, вкусовите качества, технологичните изисквания за приготвяне на диетични храни и добър външен вид и изискванията за хигиена, качество и енергийна стойност на храната. Да не се използват заместители на хранителните продукти при приготвяне и предлагане на храната.

При приготвянето на храната следва да се спазват и изискванията на Наредба № 1 от 22.01.2018 г. на министъра на здравеопазването за физиологичните норми за хранене на населението, при спазване грамажа на порциите, вкусовите качества, технологичните изисквания за приготвяне на диетични храни и добър външен вид и изискванията за хигиена, качество и енергийна стойност на храната, както и разнообразие на видовете ястия съобразно нормите за болнично хранене.

Предметът на поръчката включва транспорт и всички разходи по приготвянето и доставката на готовата храна до сградата на Възложителя – филиал Банкя, адрес: гр. Банкя, ул. „Шейново“ № 8.
Транспортирането на готовата кулинарна продукция да се извършва самостоятелно при следните условия:

1.
С превозни средства, позволяващи подреждането на съдовете по начин, който не допуска разливане и нарушаване на структурата и целостта на готовата кулинарна продукция по време на транспорта.

2.
Превозните средства да са почистени, измити и дезинфекцирани преди всяка употреба.

Товаро – разтоварната дейност на готовата храна – предмет на обществената поръчка, се извършва от и за сметка на Изпълнителя.

Готовата кулинарна продукция, пакетираният хляб и тестените изделия се доставят от Изпълнителя до сградата на Възложителя в специални съдове.

Храната се приготвя в деня на доставката и се транспортира до болницата веднага след приготвянето й.

Храната се предава на инструктор болнично хранене във филиал Банкя.

Посудата от предходната доставка на готова храна се връща на Изпълнителя на следваща доставка в неизмито състояние. Отговорност за измиване и дезинфекция на съдовете носи Изпълнителят. 
Опаковките на храните да осигуряват надеждно съхранение на храните и невъзможност за подмяна на съдържанието.

Условията и редът за вземане на проби от храните за лабораторни анализи се извършва съгласно Наредба № 22/13.10.2003г. за условията и реда за вземане на проби от храни, издадена от министъра на здравеопазването.

Срок на договора: 36 (тридесет и шест) месеца от датата на сключването му или до достигане на максимално допустимата стойност.
Дължимото на Изпълнителя възнаграждение за приготвяне на готова храна – предмет на поръчката, се формира, на базата на посочените по-долу единични цени по всяка една програма за прием на пациенти на Възложителя. 
- Цена за 1 храноден на пациент, приет по клинична пътека на НЗОК – 3,50 лв. без ДДС;

- Цена за 1 храноден на пациент, приет по програма на Национален Осигурителен Институт (НОИ) – 9,00 лв. без ДДС;

- Цена за 1 храноден на пациент на свободен прием (Комплексна здравна услуга) и на дежурен служител на възложителя – 6,00 лв. без ДДС.

Дължимото на Изпълнителя възнаграждение за реализираните режийни разходи и за транспортиране на готовата храна до обекта на Възложителя се формира на базата на предложената от участника единична цена за доставената готова храна за 1 храноден за пациент.
Преди сключването на договора за обществена поръчка за приготвяне и доставка на готова храна участникът, избран за изпълнител, следва да докаже съответствие със следните изисквания:
1. Участникът, избран за изпълнител, трябва да разполага най-малко с един диетолог.

2. Участникът, избран за изпълнител, трябва да има внедрена НАССР система или еквивалентна, осигуряваща прилагане на изискуемите в чл. 18 от Закона за храните мерки за осигуряване на качеството.  

3. Участникът, избран  за изпълнител, трябва да разполага със следните технически средства: 

3.1. един брой производствена база – обект за приготвяне на готова храна, в който ще се извършва приготвянето на храната, като производствената база следва да отговаря на действащите санитарно-хигиенни изисквания и да е регистрирана в съответствие с чл. 12 от Закона за храните или в еквивалентен регистър. 
3.2. най-малко едно транспортно средство, отговарящо на условията за транспортиране на храни съгласно Закона за храните и Наредба № 1 от 26.01.2016 г. за хигиената на храните, оборудвани за: превоз на готова храна, отговарящи на санитарно - хигиенните изисквания (закрит тип, хладилен), превоз на хранителни продукти от животински произход, превоз на хранителни продукти от неживотински произход и притежаващи изискуемата от закона регистрация.
